Diari Oficial de la Generalitat Valenciana


Sumari del DOGV 4669, del 14-01-2004 (2004/120)

Informació publica del projecte de reparcel·lació de la unitat d'execució número 4 en sòl urbà del PGOU de la Vila Joiosa.
--------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/120


Organisme emissor
:   Ajuntament de la Vila Joiosa

Tipus de document
:   Anunci

Informació publica del projecte de reparcel·lació de la unitat d'execució número 4 en sòl urbà del PGOU de la Vila Joiosa. [2004/M120]
  
Per mitjà del present edicte es fa públic que l'alcalde José Miguel Llorca Senabre, en data de 10 de desembre de 2003, ha dictat la Resolució 4.846, en què literalment s'expressa:
  
«...Vista la instància presentada per Andrés Planells Palao, en representació de l'Agrupació d'Interés Urbanístic Unitat d'Execució número 4, com a agent urbanitzador de la dita unitat d'execució, amb NIF G-53372249, registrada amb el número d'entrada 1.1428, de 6 de novembre de 2003, on s'aporta exemplar del projecte de reparcel·lació de la UE-4 inserida en sòl urbà del PGOU de la Vila Joiosa.
  
Atés el que establix l'article 69 de la Llei Reguladora de l'Activitat Urbanística on s'establix: ?El projecte de reparcel·lació forçosa se sotmetrà a les següents actuacions prèvies a la seua aprovació per l'Ajuntament en Ple o per l'òrgan competent de l'administració actuant:
  
a) Informació pública convocada en les mateixes condicions de publicitat, forma i termini que regulen els articles 46.1 i 3 o 48.
  
b) Sol·licitud de certificat registral de domini i càrregues, simultània a la convocatòria de la informació pública.
  
c) Si apareixen titulars registrals no tinguts en compte a l'elaborar el projecte exposat al públic, se'ls donarà audiència per 10 dies abans de l'aprovació definitiva. El mateix es farà respecte als afectats per modificacions que, respecte al projecte inicialment elaborat, s'acorden durant la seua tramitació.
  
d) Requeriments dels propietaris a l'urbanitzador, dins del període d'informació pública, per a dirimir controvèrsies respecte a la valoració de drets i contestació de l'urbanitzador...».
  
Atés que, mitjançant Decret d'Alcaldia 2.992/2003, de 16 de juny, l'alcalde va conferir a Amadeo Sánchez Martínez les competències en matèria d'urbanisme i nucli històric.
  
Per tot això, resolc:
  
Primer
  
Sotmetre a informació pública el projecte de reparcel·lació de la UE-4 inserida en sòl urbà del PGOU de la Vila Joiosa, presentada per Andrés Planells Palao, en representació de l'Agrupació d'Interés Urbanístic Unitat d'Execució número 4, en data de 6 de novembre de 2003, registre número 1.1428, convocada en les mateixes condicions de publicitat, forma i termini que regulen els articles 46.1 i 3 de la Llei Reguladora de l'Activitat Urbanística. Pel la qual cosa serà procedent:
  
A) Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa indicada en la present resolució.
  
B) Expedir edicte d'informació pública que es farà públic en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, amb l'avís de la possibilitat de formular al·legacions.
  
El període d'informació pública serà de 20 dies que començaran a computar-se a partir de la publicació del corresponent anunci en el Diari Oficial de la Generalitat Valenciana.
  
C) La documentació estarà a disposició de tots els interessats a les oficines síties al carrer d'Hernan Cortés, número 2, en horari de 09.00 a 14.00 hores.
  
Segon
  
Tramitar el corresponent certificat registral de domini i càrregues, simultani a la convocatòria de la informació pública. Es fa menció que, de conformitat amb el que establix l'article 310 TRLS 92, es farà constar per nota al marge de l'última inscripció de domini de les finques la iniciació de l'expedient de reparcel·lació. Amb tal fi es cursarà la corresponent sol·licitud al Registre de la Propietat de la Vila Joiosa.
  
Tercer
  
Si de l'anterior certificat apareguera algun titular registral que no haja sigut nominal i formalment notificat de l'exposició pública del projecte, se li conferirà el tràmit d'audiència per 10 dies...»
  
Contra la present resolució, al constituir un acte de tràmit, que no decidix directament o indirectament el fons de l'assumpte, no determina la impossibilitat de continuar el procediment, no produïx indefensió ni perjuí irreparable a drets i interessos legítims, no es pot interposar recurs de reposició, tal com establix l'article 107 de la Llei de Règim Jurídic de les Administracions Públiques i del Procediment Administratiu Comú. Així com tampoc és procedent la interposició de recurs contenciós administratiu, pels mateixos motius segons el que establix l'article 25 de la Llei 29/1998, Reguladora de la Jurisdicció Contenciosa Administrativa.
  
Cosa que faig pública a fi de donar compliment al requisit establit en l'article 69.1.a, en relació amb l'article 46.3, de la Llei Reguladora de l'Activitat Urbanística.